**Ajánlati felhívás**

Hévíz Város Önkormányzat Képviselő-testületének a közbeszerzési értékhatár alatti beszerzésekről szóló szabályzata alapján

a

**Teréz Anya Szociális Integrált Intézmény részére a 2017. évi**

**intézményi személygépkocsi beszerzésére**

I. Az ajánlatkérő megnevezése

1. Az ajánlatkérő hivatalos neve:

**Teréz Anya Szociális Integrált Intézmény**

2. Az ajánlatkérő címe és elérhetősége (telefon, fax, e-mail):

8380 Hévíz , Szent András u.11/A.

Tel: 06-83/343-451

Fax: 06-83/343-451

e-mail: info@hevizterezanya.hu, tapenztar@t-online.hu, intezmenyvezeto.taszii@gmail.com

3. A dokumentáció a következő címen szerezhető be:

Nincs dokumentáció. Az ajánlatkérő az ajánlati felhívást az Önkormányzat internetes honlapján is közzé teszi, ahonnan az ingyenesen letölthető.

Cím: <http://onkormanyzat.heviz.hu/kozerdeku/hirdetmenyek>

4. Az ajánlatok benyújtásának címe:

Teréz Anya Szociális Integrált Intézmény, 8380 Hévíz, Szent András u.11/A.

5. Az ajánlatkérő vagy a nevében eljáró neve, elérhetősége, aki felvilágosítást tud adni:

Varga András intézményvezető, 30/5092388, e-mail: info@hevizterezanya.hu, intézményvezeto.taszii@gmail.com

II. Beszerzés tárgyának megjelölése

1.A beszerzés tárgya: Személygépkocsi beszerzés:

 1 db személygépkocsi, 5 ajtós (tolóajtós is), oldalsó ajtók belső oldala mosható műanyag borítással, üzemanyag: benzin, futott km: 0, ülések száma vezetővel: minimum 5, első- kerékhajtás, belülről állítható tükrök, rádió, klímaberendezés, komplett téli és nyári gumiabroncs szett.

A felhasználás jellege: az intézmény által nyújtott szolgáltatások, elsősorban szociális étkezés kiszállítása napi szinten (helyben, Hévíz város közigazgatási területén), valamint az idősek otthona lakóinak szállítása, illetve napi ügymenet biztosítása. Utóbbi miatt előny a széles ajtó, alacsony küszöb.

2. A beszerzés mennyisége ( a jellegének megfelelő meghatározással) : 1 darab

A pályázó árajánlatát az alábbi műszaki tartalom szerinti megbontásban adja meg:

* típus
* évjárat
* alváz
* üzemanyag
* teljesítmény
* hengerűrtartalom
* futott km
* szállítható személyek száma
* ajtók száma
* összes tömeg
* kerékhajtás
* garanciális idő, feltételek
* szállítási határidő
* forgalomba helyezés költsége
* forgalomba helyezés határideje

Előnyt jelent: alacsony fenntartási költségek, garancia ideje, kiterjedése, kiterjedt szerviz háttér.

3. Teljesítésének a helye és módja: a gépjármű átadása, adásvétellel

4. Részekre történő ajánlattétel (amennyiben lehetséges): nem

5. Elfogadhatók-e változatok (alternatív ajánlatok): igen

6. A teljesítés határideje: 2017. december 20. (szerződés kötés)

III. A Szerződés

1. A szerződés tervezet nem került csatolásra dokumentációhoz.

IV. A részvételi feltételek

1. A dokumentáció beszerzésének feltételei: az előzetes tájékozódás alapján a lehetséges ajánlattevőknek elektronikus és postai úton megküldjük, valamint az ajánlattevők ingyenesen letölthetik az Önkormányzat honlapjáról.

2. Pénzügyi- gazdasági és műszaki alkalmasság:

 Ajánlattevő pénzügyi, gazdasági és műszaki alkalmasságának igazolására ajánlatkérő az ajánlat benyújtásakor az alábbiak dokumentálását kéri:

a) ajánlattevő nyilatkozatát, hogy az ajánlati kiírás feltételeit elfogadja;

b) az ajánlattevő nyilatkozatát arról, hogy nincs ellene csőd, vagy felszámolási eljárás, illetve nem áll végelszámolás alatt

c) ajánlattevő nyilatkozatát, hogy nincs egy évet meghaladó adó-, társadalombiztosítás járulék, illeték és helyi adó tartozása;

d) az ajánlattevő adatait tartalmazó, a működési forma szerinti tevékenységi engedély, vagy regisztrációs okirat másolata (pl. cégkivonat, egyéni vállalkozó jegyzői kivonata /hatósági igazolás/, igazolandó, hogy a tevékenységet a jogszabályok által előírt engedélyek birtokában végzi;

e) az ajánlatot aláíró képviseletre jogosult aláírási címpéldányának, vagy banki aláírási kartonjának másolata,

f) az ajánlattevő a megvalósításhoz alvállalkozót nem vehet igénybe.

 Az ajánlatkérő érvényteleníti az ajánlatot, ha

g) azt nem regisztrált, vagy meghívott ajánlattevő nyújtotta be, késedelmesen érkezett, vagy tartalma a bontás időpontját megelőzően nyilvánosságra került.

h) az ajánlattevő az ajánlati kiírás feltételeit nem fogadja el, illetve a 2.a) – 2.g) pontokban foglalt feltételeknek nem felel meg ajánlata;

 Ki kell zárni az ajánlati eljárásból azt az ajánlattevőt, aki:

i) végelszámolás alatt áll, vagy ellene csőd, illetve felszámolási eljárás folyamatban van;

j) egy évet meghaladó adó-, illeték és társadalombiztosítási járulékfizetési hátralékkal rendelkezik;

k) az ajánlatkérőnél, korábban - de öt évnél nem régebben - végzett beszerzésnél vállalt szerződéses kötelezettségének megszegését jogerős államigazgatási, illetve bírósági határozat megállapította.

l) aki nevének, székhelyének, az általa kért ellenszolgáltatás mértékének, a teljesítési határidőnek nyilvánosságra hozatalát megtiltja.

V. Az eljárás típusa és lefolytatása

1. Az eljárás típusának feltűntetése: nyílt, tárgyalásos

2. Az ajánlatok elbírálásának feltétele a beszerzés fedezetéről szóló pozitív fenntartói döntés, várhatóan 2017. december 14-én.

3. Az ajánlatok benyújtásának határideje: **2017. december 15. 12.00 óra.** Az ajánlatok bontását követően, az értékelés után szükség esetén tárgyalást folytatunk le. Erről az ajánlatot benyújtókat elektronikus úton értesítjük.

4. Az ajánlati kötöttség időtartama: szerződéskötésig

5. A hiánypótlás lehetősége: teljes körű

6. Az eredményhirdetés tervezett időpontja: **2017. december 18. 12.00 óra**

7. A szerződéskötés tervezett időpontja. **2017. december 20.**

8. Amennyiben a nyertes ajánlattevő a szerződést nem köti meg, az ajánlatkérő a második legkedvezőbb ajánlattevőt kéri fel szerződéskötésre.

VI. A bírálati szempontok

1. A használat céljának leginkább megfelelő, legalacsonyabb összegű ajánlatok, vagy az összességében legelőnyösebb ajánlat kiválasztása.
2. A tárgyalás lefolytatásának menete és az ajánlatkérő által előírt szabályok: szerződéses feltételek egyeztetése

VII. Az ajánlattevő tájékoztatása:

Az ajánlat elkészítésének formai feltételei:

Az ajánlati felhívásként jelen dokumentáció került kibocsátásra, és a dokumentáció igazolt átvétel vagy letöltése nélkül érvényes ajánlat nem nyújtható be, ezért a dokumentációt letöltőknek e-mail formájában előre kell jelezniük, hogy részt kívánnak venni a pályázatban. E-mail: info@hevizterezanya.hu, tapenztar@t-online.hu. A részvételi jelentkezésben meg kell adni az ajánlattevő nevét, címét, vezető tisztségviselője, vagy kapcsolattartója nevét és elérhetőségét telefonon, elektronikus levélben.

Az ajánlatok benyújtását írásban, és zárt borítékban az ajánlati felhívásban megadott címre kell teljesíteni közvetlenül, vagy postai úton az ajánlattételi határidő lejártáig beérkezően.

Az ajánlatokat az ajánlattevők által az arra jogosult által aláírva, személyesen, vagy postai úton, zárt csomagolásban, két példányban (egy „eredeti” + egy „másolat”) kell benyújtani. A csomagolást „ Teréz Anya Szociális Integrált Intézmény részére „Személygépkocsi beszerzése” és az „Ajánlattételi határidő lejártáig tilos felbontani” felirattal kell ellátni.

Az ajánlatokat összefűzve, minden információt tartalmazó oldalát folyamatos sorszámozással ellátva kell összeállítani.

A benyújtandó ajánlat tartalma:

 0. Címlap

1. Tartalomjegyzék
2. Felolvasólap (jelen dokumentáció 1. sz. melléklete)
3. Nyilatkozat (jelen dokumentáció 2. sz. melléklete)
4. Az ajánlattevő adatait tartalmazó, a működési forma szerinti okirat másolata.
5. Az ajánlatot aláíró képviseletre jogosult aláírási címpéldányának, vagy banki aláírási kartonjának másolata
6. Egyéb, az ajánlattevő által ismertetni kívánt adatok

A kereskedelmi/szakmai ajánlat elemei és feltételei:

Az ajánlat a jelen dokumentációban leírt és tervezett beszerzés egészére kell, hogy vonatkozzék, és annak megfelelően teljesítendő.

Ajánlattevőnek ajánlati árát a felolvasólapon kell megadnia nettó értékben, alternatív ajánlatonkénti, tételenkénti bontásban, mint az elszámolás és számla alapját képező tételes kereskedelmi ajánlatot ismertetni. A mintadokumentumok tartalma nem változtatható meg.

Az ajánlati árat magyar forintban (HUF) kell megadni, s az nem köthető semmilyen más külföldi fizetőeszköz árfolyamához.

Az Ajánlattevőnek ajánlatában nyilatkoznia kell, hogy ajánlatát az ajánlattételi felhívás, dokumentáció, valamint kiegészítő (értelmező) tájékoztatás ismeretében, azokat egymással összevetve és elfogadva, valamint tudomásul véve tette meg, melyekkel összefüggésben az ajánlat beadását követően ellentmondásra nem hivatkozhat, illetőleg arról, hogy megbizonyosodott az ajánlattételi felhívásban megadott, gépjárműre vonatkozó paraméterek helyességéről és elégséges voltáról.

Egyéb feltételek:

Az ajánlat készítésével és benyújtásával kapcsolatos költségeket az ajánlattevő viseli.

Az ajánlatkérő fenntartja azon jogát, hogy a pályázati eljárást eredménytelennek nyilváníthatja.

Amennyiben az „eredeti” és a „másolati” példány között eltérés van, az ajánlatkérő az eredeti példányt tekinti mérvadónak.

Amennyiben az ajánlattevő a borítékon elmulasztotta feltűntetni az ajánlati felhívás szerinti, az ajánlat zártságára vonatkozó záradékot, az ajánlatának nyilvánosságra kerüléséből adódóan semmilyen igényt nem támaszthat, ajánlata érvénytelenné nyilvánítható.

A késedelmesen benyújtott ajánlat érvénytelen, azt az ajánlatkérő felbontás nélkül köteles az ajánlattevőnek visszajuttatni.

Az ajánlatok felbontásánál csak az ajánlatkérő vagy a nevében eljárók, az ajánlattevők, továbbá az ajánlatkérő által meghívottak lehetnek jelen.

Az ajánlatok felbontásakor ismertetni kell a felolvasó lap tartalmát.

Az ajánlatoknak az ajánlati felhívásban megjelölteket tartalmaznia kell. Amennyiben az ajánlat - az ajánlat elbírálásának - szempontjaiból akár egyet is nem tartalmaz, az ajánlat érvénytelen.

Kommunikáció az ajánlattételi időszak alatt:

Az ajánlati időszak alatt szükséges levelezést a rövid határidők miatt visszaigazolt elektronikus küldemény (e-mail) formájában, illetve telefaxon kell lebonyolítani az ajánlati felhívásban kapcsolattartási pontként megjelölt címen. Az ajánlott postai küldemény útján történő levelezés esetleges késedelme nem mentesít az eljárás során meghatározott határidők mulasztásának következménye alól.

Ajánlattevő elektronikus úton 2017. december 13– ig kiegészítő tájékoztatást kérhet, melyre a választ az ajánlatkérő ugyancsak írásban elektronikus úton (e-mail) adja meg. A kiegészítő tájékoztatás – kérést ajánlatkérő címére kell elektronikus úton (e-mail) vagy telefaxon megküldeni.

VIII. A felhívás feladásának, illetve megküldésének napja: 2017. december 6.

IX. Az ajánlati felhívás mellékletei:

1. Felolvasólap

2. Nyilatkozat (minta)

Hévíz, 2017. december 7.

 **Varga András**

 **intézményvezető**

*1. sz. melléklet*

**FELOLVASÓ LAP**

a

**Teréz Anya Szociális Integrált Intézmény részére**

**„ Személygépkocsi beszerzése”**

című beszerzési eljáráshoz

1. Ajánlattevő neve: …………………………………………………………………

2. Ajánlattevő székhelyének (levelezésének) címe: ………………………………….

 .……………………………………………………………………………………..

3. Ajánlattevő telefonszáma, faxszáma és e-mail címe: ……………………………..

 .……………………………………………………………………………………..

4. A fenti címmel meghirdetett ajánlattételi felhívásra válaszul alulírottak ezennel kijelentjük, hogy:

 Áttanulmányoztuk, és teljes egészében elfogadjuk a 2017. december 06 -án kelt Ajánlati felhívás tartalmát és kiegészítő tájékoztatás(oka)t, s ezennel fenntartások vagy korlátozások nélkül, és teljes egészében elfogadva a bennük foglalt feltételeket az alábbi ajánlatot tesszük az alábbi műszaki tartalom szerinti bontásban:

* típus
* évjárat
* alváz
* üzemanyag
* teljesítmény
* hengerűrtartalom
* futott km
* szállítható személyek száma
* ajtók száma
* összes tömeg
* kerékhajtás
* garanciális idő, feltételek
* szállítási határidő
* forgalomba helyezés költsége
* forgalomba helyezés határideje

5. Összesített ajánlati ár ……………Ft, amely nem tartalmazza az Általános Forgalmi Adót.

Kelt: ……………………, 2017…………………….

 ……………………………………

 cégszerű aláírás

*2. sz. melléklet*

**NYILATKOZAT**

a

**Teréz Anya Szociális Integrált Intézmény részére**

**„ Személygépkocsi beszerzése”**

című beszerzési eljáráshoz

Alulírott …………………………….……………….………………….……… (név), mint a ……………………………..…………..(ajánlattevő neve, címe) kötelezettségvállalásra jogosult képviselője nyilatkozom:

a) az ajánlati kiírás feltételeit elfogadjuk;

b) nincs ellenünk folyamatban csőd, vagy felszámolási eljárás, illetve nem állunk végelszámolás alatt

c) nincs egy évet meghaladó adó-, társadalombiztosítás járulék, illeték és helyi adó tartozásunk;

d) mellékeljük az adatainkat tartalmazó, a működési forma szerinti …………………..

tevékenységi engedély, vagy regisztrációs okirat másolatát;

e) mellékeljük az ajánlatot aláíró képviseletre jogosult személy aláírási címpéldányát, vagy banki aláírási kartonjának egyszerű másolatát,

f) az ajánlatban közölt nevünk, székhelyünk, a szolgáltatás tárgyának és a kért ellenszolgáltatás mértékének, a teljesítési határidőnek nyilvánosságra hozatalát engedélyezzük,

g) a megvalósításhoz alvállalkozót nem veszünk igénybe.

Jelen nyilatkozatot Teréz Anya Szociális Integrált Intézmény részére „Személygépkocsi beszerzése” tárgyú beszerzési eljárás során az ajánlat részeként teszem.

Kelt:..............................., 2017. .................................

 ……………………………………

 cégszerű aláírás